Studie: Gewigsverlies moontlik selfs met dieet hoog in koolhidrate
JY LEES NOU Studie: Gewigsverlies moontlik selfs met dieet hoog in koolhidrate
In ’n studie wat vandeesweek bekendgemaak is, kan ’n persoon gewig verloor ongeag of hul dieet hoog of laag in koolhidrate is.
Die studieleier was ’n senior navorser aan die Universiteit Stellenbosch, Celeste Naude.
Dit is Woensdag in die aanlyn mediese joernaal Plus One gepubliseer.
“Tydens eksperimente het korttermyngewigsverlies plaasgevind, ongeag if die dieet laag in CHO (koolhidrate) of gebalanseerd was in terme van sy makrovoedingstowwe,” het die navorsers gesê.
Dit is uitgevoer op oorgewig mense, mense met diabetes en ander toestande soos hipertensie.
Swanger vroue, vroue wat borsvoed en mense onder 18 is uit die studie gelaat.
Party bekende gewigsverliesdiëte, soos die Atkins-dieet, stel voor dat mense hul koolhidraat-inname grootliks beperk, tesame met verhoogde proteïen- en onbeperkte totale en versadigde vetinname, het die navorsers gesê.
“Dit is moontlik dat hierdie diëte laag in koolhidrate skadelik kan wees, veral in die lang termyn,” sê die navorsing.
“Ons wou dus vasstel of diëte laag in koolhidrate vergeleke met gebalanseerde diëte enige voordelige of nadelige uitwerkings het op gewig en kardiovaskulêre risikofaktore.”
Die sportwetenskaplike aan die Universiteit van Kaapstad prof. Tim Noakes moedig mense om ’n dieet laag in koolhidrate en hoog in vet te volg.
Hy het gesê die data in die studie is nie verteenwoordigend van “die regte wêreld” nie.
“Ek stem saam met hul bevindinge, maar die data wat hulle ontleed het, is nie verteenwoordigend van die regte wêreld nie,” het hy Donderdag aan Sapa gesê.
“In die regte wêreld is ’n dieet laag in koolhidrate en hoog in vet al dieet wat werk. As hul dieet gewerk het, sou ons nie nou gesit het met ’n vetsug-krisis wat begin het nadat ons gesê is om meer koolhidrate te eet nie.”
Die bevindinge het nie gepoog om die voordele te wys van laekoolhidraatdieet nie, wat honger verminder. Daarteenoor verhoog laevetdiëte honger en is gevolglik onvolhoubaar in die lang termyn, het hy gesê.
Celeste het gesê die studie wil mense opvoed deur wetenskaplike bewyse beskikbaar te stel.
“Mense wat ’n besluit oor ’n dieet moet maak, moet betroubare wetenskaplike inligting het sodat hulle goeie, ingeligte besluite kan maak,” het sy Donderdag gesê.